Document ID: 32006R2030

KOMMISSIONENS FORORDNING (EF) Nr. 2030/2006
af 21. december 2006
om ændring af forordning (EF) nr. 1607/2000, (EF) nr. 1622/2000 og (EF) nr. 2729/2000 vedrørende vinsektoren som følge af Bulgariens og Rumæniens tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 58, artikel 46, stk. 1, og artikel 72, stk. 4, og
ud fra følgende betragtninger:
(1)
Bilag IV til Kommissionens forordning (EF) nr. 1607/2000 af 24. juli 2000 om gennemførelsesbestemmelser til Rådets forordning (EF) nr. 1493/1999 om den fælles markedsordning for vin (2), især afsnittet om kvalitetsvine fra bestemte dyrkningsområder, indeholder en liste over mkvbd, hvis cuvée kan have et alkoholindhold på under 9,5 % vol. Dette bilag bør ændres med tilføjelse af vine produceret i Rumænien.
(2)
Bilag XIII til Kommissionens forordning (EF) nr. 1622/2000 af 24. juli 2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder (3) indeholder undtagelser fra maksimumsindholdet af flygtig syre i vin som fastsat i afsnit B, punkt 1, i bilag V til forordning (EF) nr. 1493/1999. Dette bilag bør ændres på grund af Rumæniens tiltrædelse.
(3)
Artikel 11, stk. 2, i Kommissionens forordning (EF) nr. 2729/2000 af 14. december 2000 om gennemførelsesbestemmelser for kontrol i vinsektoren (4) fastsætter mindsteantallet af prøver, der hvert år skal udtages til analysedatabanken, jf. samme forordnings artikel 10. Efter Bulgariens og Rumæniens tiltrædelse bør antallet af prøver, der skal udtages for disse lande, fastsættes.
(4)
Forordning (EF) nr. 1607/2000, (EF) nr. 1622/2000 og (EF) nr. 2729/2000 bør derfor ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Bilag IV til forordning (EF) nr. 1607/2000 erstattes af teksten i bilaget til nærværende forordning.
Artikel 2
I bilag XIII til forordning (EF) nr. 1622/2000 tilføjes følgende litra o):
»o)
for rumænske vine:
-
25 milliækvivalenter/l for kvbd, som opfylder betingelserne for at kunne betegnes som »DOC-CT«
-
30 milliækvivalenter/l for kvbd, som opfylder betingelserne for at kunne betegnes som »DOC-CIB« «
Artikel 3
Artikel 11, stk. 2, andet afsnit, i forordning (EF) nr. 2729/2000 affattes således:
»-
30 prøver i Bulgarien,
-
20 prøver i Tjekkiet,
-
200 prøver i Tyskland,
-
50 prøver i Grækenland,
-
200 prøver i Spanien,
-
400 prøver i Frankrig,
-
400 prøver i Italien,
-
10 prøver i Cypern,
-
4 prøver i Luxembourg,
-
50 prøver i Ungarn,
-
4 prøver i Malta,
-
50 prøver i Østrig,
-
50 prøver i Portugal,
-
70 prøver i Rumænien,
-
20 prøver i Slovenien,
-
15 prøver i Slovakiet,
-
4 prøver i Det Forenede Kongerige.«
Artikel 4
Denne forordning træder i kraft under forudsætning af, at traktaten om Bulgariens og Rumæniens tiltrædelse træder i kraft, og i så fald på denne traktats ikrafttrædelsesdato.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, 21. december 2006.

Labels: 17
7
6
18
15